**Magyargencs Község Önkormányzata**

**8517 Magyargencs, Petőfi u. 127.**

**Ügyszám: /2019.**

***Jegyzőkönyv***

Készült: Magyargencs Község Képviselő-testülete 2019. augusztus 22-i nyilvános ülésén, mely 18 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal Magyargencsi Kirendeltség hivatali helyisége

Jelen vannak: Magyargencs Község Képviselő-testülete részéről

Boros Tamás polgármester

Vida Gábor

dr. Thoma Elek

Rózsavölgyi László

Süle Tamás

önkormányzati képviselők

Távol van: : -

Érdeklődő: - fő

Tanácskozási joggal: Novák Edit aljegyző

Meghívott: -

**Boros Tamás polgármester** köszönti a megjelenteket, megállapítja, hogy a Képviselő-testület ülése határozatképes, mivel a megválasztott 5 fő képviselő közül 5 fő jelen van. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Magyargencs község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**31/2019.(VIII.22.) önkormányzati határozat**

Magyargencs Község Önkormányzatának képviselő-testülete 2019. augusztus 22.-i nyilvános rendkívüli ülésének napirendjét az alábbiak szerint határozza meg:

1. Helyi Választási Bizottság tagjainak megválasztása

Előadó: polgármester

1. Gördülő Fejlesztési Terv elfogadása

Előadó: polgármester

1. Pályázatokkal kapcsolatos ügyek tárgyalása

Előadó: polgármester

1. Vegyes ügyek

Előadó: polgármester

**Napirendek tárgyalása:**

**1)Helyi Választási Bizottság tagjainak megválasztása**

**Előadó: polgármester**

Boros Tamás ismerteti a napirendet, tájékoztatja a képviselő-testületet a bizottsági tagok személyéről. A korábbihoz képest változás az összeférhetetlenség miatt történt.

Boros Tamás polgármester megkérdezi, hogy van-e valakinek kérdése, hozzászólása.

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**32/2019 (VIII.22.) önkormányzati határozat**

Magyargencs Község Önkormányzat Képviselő-testülete a Ve. 14§ (4) és 23 § alapján a helyi választási bizottság tagjait az alábbiak szerint megválasztja:

A helyi választási bizottság tagjai:

Horváth László Magyargencs, Hertelendy u. 1.

Major Lajosné Magyargencs, Rákóczi u. 11.

Nagy Gábor Magyargencs, Petőfi u. 150.

Rajki Sándor Magyargencs, Rákóczi u. 63.

Szalai Imre Károlyné Magyargencs, Rákóczi u. 69.

Póttag:

Domonkos Gábor Magyargencs, Rákóczi u. 37.

Szakács Attila Magyargencs, Dózsa u. 5.

Felelős: jegyző, aljegyző

Határidő: 2019. augusztus 31.

**2)Gördülő Fejlesztési Terv elfogadása**

**Előadó: polgármester**

Boros Tamás polgármester ismerteti a GDF-ben foglaltakat. Ismerteti a táblázatok tartalmát. A rendszer új, így jelentősebb beruházásra jelenleg nincs szükség.

Boros Tamás polgármester megkérdezi, hogy van-e valakinek kérdése, hozzászólása?

Vida Gábor alpolgármester elmondja, hogy a fák teszik tönkre az utat, azokat ki kellene vágni.

Boros Tamás polgármester elmondja, hogy jelezni fogja a szolgáltató felé.

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**33/2019 (VIII.22.) önkormányzati határozat**

**Tárgy:** **V14** viziközmű-rendszer 2019-2033. évi gördülő fejlesztési terv

1. Magyargencs Község Önkormányzat Képviselőtestülete a víziközmű-szolgáltatásról szóló 2011. évi CCIX. törvény 11. § (1) bekezdésében előírt 2020-2034. időtávra szóló V14 számú víziközmű-rendszerre vonatkozó gördülő fejlesztési tervet megtárgyalta.
2. A Képviselőtestület véleményezési jogával élve egyetért a Pápai Víz- és Csatornamű Zrt. vagyonkezelésében és tulajdonában lévő víziközművek és vagyonelemek előterjesztés szerinti felújítási, pótlási tervével.
3. A Képviselőtestület jóváhagyja a Pápai Víz- és Csatornamű Zrt. vagyonkezelésében és tulajdonában lévő víziközművek és vagyonelemek előterjesztés szerinti beruházási tervét.
4. A b.) pontban jóváhagyott gördülő fejlesztési tervben meghatározott fejlesztések, pótlások és beruházások költségeinek pénzügyi forrásait felmerüléskor mindenkori éves költségvetésében biztosíja.
5. A Képviselőtestület a gördülő fejlesztési terv beruházási tervrészét a Pápai Víz- és Csatornamű Zrt. számára véleményezésre megküldi.
6. A Képviselőtestület felhatalmazza a Pápai Víz- és Csatornamű Zrt.-t, hogy a gördülő fejlesztési tervet nyújtsa be a Magyar Energetikai és Közmű-Szabályozási Hivatalhoz.

Határidő: azonnal

Felelős: polgármester

**3)Pályázatokkal kapcsolatos ügyek tárgyalása**

**Előadó: polgármester**

Boros Tamás polgármester elmondja, hogy az egészségház nyert, az orvosi rendelőre még nincs semmi választ, már nem rajtunk múlik. Az óvodás pályázat beadásra került, már hiánypótlás is folyamatban van. A kommunális gép pályázathoz megvannak az anyagok, együttműködésit kötöttünk a szomszéd önkormányzatokkal.

A közművelődési érdekeltségnövelő pályázatot tavaly is megpróbáltuk, de sajnos nem nyertünk, az eszközökre még mindig szükség van, idén is javasolja a benyújtását.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**34/2019. (VIII. 22.) önkormányzati határozat**

Magyargencs Község Önkormányzat Képviselő-testülete úgy döntött, hogy pályázatot nyújt be a 2018. évi L. törvény 3. melléklet II.4. pont a) pontok szerinti „Önkormányzati feladatellátást szolgáló fejlesztések támogatása ”Közművelődési érdekeltségnövelő támogatás” jogcímre. Magyargencs Község Önkormányzata a saját forrás összegét – 202.000.- Ft- a 2019. évi költségvetés terhére biztosítja.

Fejlesztés forrásösszetétele:

|  |  |  |
| --- | --- | --- |
|  | Ft |  |
| **Megnevezés** | **eszköz beszerzés** | **%** |
| Saját forrás | 202 000 | 12,5 |
| Támogatás | 1 615 878 | 87,5 |
| **összesen** | **1 628 813** | **100** |

Felelős: polgármester

Határidő: 2019. szeptember 9.

A Magyar Falu Programban új pályázatokat is írnak ki, mindent megpróbálunk. Most a hivatalra szeretnénk pályázatot benyújtani. A villámvédelem miatt pályáznánk, a megújuló energiára is hangsúlyt fektetnénk, valamint a dolgozók munkakörülményeinek javítására a felső szintre klíma kerülne elhelyezésre. Ismerteti a pályázati feltételeket, és javasolja a pályázat benyújtását.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**35/2019.(VIII.22.) önkormányzati határozat**

A Magyar Falu Program keretében „

1. Magyargencs Község Önkormányzat Képviselő-testülete úgy döntött, hogy a Magyar Falu Program keretében „ Óvodafejlesztés” című, MFP-HPH/2019 azonosító számú pályázaton való részvételt támogatja.
2. Magyargencs Község Önkormányzat Képviselő-testülete felhatalmazza a polgármestert, hogy támogatási kérelmeket nyújtson be és a támogatási kérelem benyújtásához szükséges kötelezően előírt egyéb nyilatkozatokat megtegye.

Határidő:azonnal

Felelős: polgármester

Boros Tamás polgármester elmondja, hogy út és járda építésre van pályázat. Az utak rendben vannak, a járdáknál pedig csak anyagköltségre lehet pályázni.

Dr. Thoma Elek képviselő megkérdezi, hogy milyen pályázatok lesznek még.

Novák Edit aljegyző felsorolja a pályázati lehetőségeket.

Az iskolában zajlik a vizesblokk felújítása, burkolás folyik, még asztalos munkák vannak és a festés.

Az iskola állja a költségek 80 %-át, 20 %-át az önkormányzat fedezi.

Az iskolában szeretnének magas ágyást csinálni, nagyon jó ötletnek tartja, plusz költséget nem jelent, föld van, 1-2 virágtövet meg veszünk. Előre láthatólag szeptember 27-én lenne egy rendezvény, melynek keretében meghívnánk Papp Tamást, Burján Ernőt és Győrffy Balázst, hogy tartsanak rövid előadást és gyakorlati foglalkozást.

A felnőtt focicsapat felállt, a fogorvosi rendelőre elnyert pályázatot előbb szeretnénk megkezdeni, de az állásfoglalás még nem jött meg.

Az iskolában kormányhivatali ellenőrzés volt, melynek kertében probléma merült fel,hogy nincs tornaterem, aula, és orvosi szoba. Erre megállapodást kötne az önkormányzattal az iskola, hogy térítésmentesen használatba adjuk a kultúrházat, és a védőnői helyiséget.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**36/2018. (VIII.22.) önkormányzati határozat**

Magyargencs Község Önkormányzat Képviselő-testülete úgy döntött, hogy a Vargha Gyula Református Általános Iskola (8522 Nemesgörzsöny, Petőfi u. 20.), részére biztosítja az önkormányzat tulajdonában és működtetésében lévő védőnői helyiséget az orvosi szobára vonatkozó előírások biztosítására, a mellékelt megállapodás szerint, egyben felhatalmazza a polgármestert a megállapodás aláírására.

Felelős:polgármester

Határidő:azonnal

Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**37/2018. (VIII.22.) önkormányzati határozat**

Magyargencs Község Önkormányzat Képviselő-testülete úgy döntött, hogy a Vargha Gyula Református Általános Iskola (8522 Nemesgörzsöny, Petőfi u. 20.)részére biztosítja az önkormányzat tulajdonában és működtetésében álló Kultúrház épületének nagytermét alula funkcióinak biztosítására, a mellékelt megállapodás szerint, egyben felhatalmazza a polgármestert a megállapodás aláírására.

Felelős:polgármester

Határidő:azonnal

Boros Tamás polgármester megkérdezi, hogy van valakinek még hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2019. augusztus 22-i nyilvános ülést 19 óra 29 perckor berekeszti, és zárt ülés keretében folytatja tovább.

K.m.f.

**Boros Tamás Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**